ai4bharat/Pralekha huggingface dataset:
எரிசக்தி அமைச்சகம்
தேசிய நீர்மின் வாரியத்தின் வரிக்குப் பிந்தைய லாபம்  8% அதிகரித்துள்ளது; தி பவர் 'மினி ரத்னா' 2022-23 நிதியாண்டில் ரூ.3834 கோடி பிஏடி என தெரிவித்துள்ளது
இந்தியாவின் முதன்மையான தேசிய நீர்மின் வாரியம்  லிமிடெட் மற்றும் இந்திய அரசின் 'மினி ரத்னா' வகை-I நிறுவனமானது 2022-23 நிதியாண்டிற்கான தணிக்கை செய்யப்பட்ட நிதி முடிவுகளை அதன் இயக்குநர்கள் குழுவின் ஒப்புதலுடன் அறிவித்துள்ளது.
கடந்த நிதியாண்டில் ரூ. 3538 கோடியாக இருந்த நிலையில் 2022-23 நிதியாண்டில் முழுமையான அடிப்படையில் ரூ.3834 கோடி வரிக்குப் பிந்தைய லாபத்தைப் பெற்றுள்ளதாக நிறுவனம் தெரிவித்துள்ளது. இது 8% அதிகமாகும். 2022-23 ஆம் ஆண்டிற்கான ஒருங்கிணைந்த நிகர லாபம் 2021-22 இல் ரூ 3524 கோடியுடன் ஒப்பிடுகையில் ரூ 3890 ஆக இருந்தது. இதன் மூலம் 10% அதிகரித்துள்ளது. தேசிய நீர்மின் வாரியத்தின்  மின் நிலையங்கள் 2022-23 நிதியாண்டில் 24907 மில்லியன் யூனிட்களை  உற்பத்தி செய்தன.
2022-23 நிதியாண்டிற்கான ஒரு பங்குக்கு ரூ. 1.40 இடைக்கால ஈவுத்தொகையுடன் சேர்த்து ஒரு பங்கிற்கு ரூ.0.45 இறுதி ஈவுத்தொகையை இயக்குநர்கள் குழு பரிந்துரைத்தது. அதன்படி, 2022-23 நிதியாண்டிற்கான மொத்த ஈவுத்தொகை ஒரு பங்கிற்கு ரூ.1.85 ஆகும்.
தேசிய நீர்மின் வாரியம் NHPC தற்போது 25 மின் நிலையங்களில் இருந்து 7097.2 மெகாவாட் நிறுவப்பட்ட திறனைக் கொண்டுள்ளது. தற்போது 10489 மெகாவாட் நிறுவப்பட்ட திறன் கொண்ட 16 திட்டங்களின் கட்டுமானத்தில் ஈடுபட்டுள்ளது. இது 5882 மெகாவாட் மொத்த திறன் கொண்ட 12 திட்டங்களை அனுமதி நிலையிலும், 890 மெகாவாட் மொத்த திறன் கொண்ட 2 திட்டங்களை ஆய்வு மற்றும் விசாரணை நிலையிலும் கொண்டுள்ளது.
தகவல் மற்றும் ஒலிபரப்பு அமைச்சகம்
இந்தியாவின் ஒவ்வொரு இல்லத்திற்கும் விளையாட்டை கொண்டு செல்வதில் ஊடகங்கள் முக்கிய பங்கு வகிக்கிறது; கர்னல் ராத்தோர்.
சி.ஐ.ஐ. பிக் பிக்சர் மாநாட்டில் அமைச்சர் உரையாற்றினார்
பள்ளிகளில் விளையாட்டை கட்டாயமாக்கும் முன்பு வீடுகளில் கட்டாயம் ஆக்க வேண்டும் என்று மத்திய தகவல் ஒலிபரப்பு துறை இணை அமைச்சர் கர்னல்  ராஜ்யவர்தன் ராத்தோர் தெரிவித்தார்.
மேலும் இந்தியாவின் ஒவ்வொரு இல்லத்திற்கும் விளையாட்டை கொண்டு சேர்ப்பதில் ஊடகங்களுக்கு முக்கிய பங்கு உள்ளது என்று சி.ஐ.ஐ பிக் பிக்சர் மாநாட்டில் கூறினார்.
நாடு முழுவதும் விளையாட்டை பிரபலமாக்குவதில் கைப்பேசி செயலிகளின் பங்கு குறித்து பேசிய அமைச்சர், கைப்பேசி செயலிகளில் விளையாட்டு தொடர்பான தகவல் சுலபமாக கிடைக்க வகை செய்ய வேண்டும் என்று கூறினார். மேலும், கைப்பேசி செயலிகள் மூலம் நாடு முழுவதும் உள்ள மக்கள், விளையாட்டு உள்கட்டமைப்பு, வசதிகள் தெரிந்துகொள்ளும் வகையில் இருக்க வேண்டும் என்று அமைச்சர் கூறினார்.
விளையாட்டுத் துறையை ஊக்குவிக்கும் முயற்சியில், மத்திய அரசு ஏற்கனவே ஆய்வு மற்றும் வளர்ச்சிக்காக ஆறு விளையாட்டு பல்கலைகழகங்களுக்கு நிதி உதவி அளித்துள்ளது. சிறந்த விளையாட்டு கருவிகளை உருவாக்க அரசு அனைத்து உற்பத்தியாளர்களையும் ஒரே இடத்தில் கொண்டு வர முயற்சி செய்கிறது. ஆரோக்கியமான மற்றும் மகிழ்ச்சியான இந்தியாவை உருவாக்கவும் அரசு முயற்சித்து வருகிறது என்றும் அமைச்சர் கூறினார்.
(Visitor Counter : 103
உள்நாட்டு விமானப் போக்குவரத்து அமைச்சகம்
இந்தூர் – ஷார்ஜா இடையேயான நேரடி விமானச் சேவையை மத்திய விமானப்போக்குவரத்துத்துறை அமைச்சர் ஜோதிராதித்ய சிந்தியா தொடங்கி வைத்தார்
இந்தூர் – ஷார்ஜா இடையேயான நேரடி விமானச் சேவையை மத்திய விமானப்போக்குவரத்துத்துறை அமைச்சர் ஜோதிராதித்ய சிந்தியா, இணை அமைச்சர் டாக்டர் விஜயகுமார் சிங்-குடன் இணைந்து தொடங்கி வைத்தார். இந்த விமானச் சேவையின் மூலம் மத்திய கிழக்கு நாடுகளுக்கு இடையேயான வான்வழி இணைப்பு மேம்படுவதுடன், மத்தியப்பிரதேசத்தின் வர்த்தகம் மற்றும் சுற்றுலாத்துறைகள் முன்னிறுத்தப்படும். இந்த விமானம் வாரத்திற்கு மூன்று முறை இயக்கப்பட உள்ளது.
நிகழ்ச்சியில் தொடக்க உரையாற்றிய திரு ஜோதிராதித்ய சிந்தியா, இது ஐக்கிய அரபு அமீரகம் – இந்தியா இடையேயான இரண்டாவது விமானச் சேவையாகும் என்றார். இந்த விமானச் சேவை வர்த்தகத்தை ஊக்குவிப்பதுடன் இரு நாட்டு மக்களின் உறவினருடனான இணைப்பை மேலும் வலுப்படுத்தும் என்று குறிப்பிட்டார்.
கடந்த 2013-2014-ஆம் ஆண்டில் வெறும் 6 இடங்களுக்கு மட்டுமே விமானச் சேவை கொண்டிருந்த இந்தூர், கடந்த 9 ஆண்டுகளில் இரண்டு சர்வதேச தளங்களைக் கொண்ட 24 இடங்களுக்கு விமானச் சேவையை தொடங்கியிருப்பதாக கூறினார். இதன் மூலம் இந்தூரின் வான்வழி சேவை 52 சதவீதம் வளர்ச்சி அடைந்திருப்பதையும் குறிப்பிட்டார்.
கடந்த 2014-ஆம் ஆண்டு வெறும் 9 நகரங்களுடனான வான்வழி இணைப்பைக் கொண்டிருந்த மத்தியப்பிரதேச மாநிலம், தற்போது 26 நகரங்களுக்கு இடையே வான்வழி சேவையைக் கொண்டிருப்பதாக மத்திய அமைச்சர் கூறினார். மத்தியப்பிரதேசத்தில், மத்திய அரசின் உடான் திட்டத்தின் கீழ் 60 வான்வழிகளில் விமானங்களை இயக்க ஒப்புதல் அளிக்கப்பட்டுள்ள நிலையில், 33 வழித்தடங்களில் விமானங்கள் இயக்கப்பட்டு வருவதாகவும், 12 வழித்தடங்களில் விமானம் விரைவில் இயக்கப்பட உள்ளதாகவும் மத்திய அமைச்சர் ஜோதிராதித்ய சிந்தியா குறிப்பிட்டார்.
இந்த நிகழ்ச்சியில் ஏர் இண்டியா எக்ஸ்பிரஸ் மற்றும் ஏர் ஏஷியா இண்டியா மேலாண்மை இயக்குநர் திரு அலோக் சிங், ஏர் ஏஷியா இண்டியாவின் தலைவர் கேப்டன் மனீஷ் உப்பால் உள்ளிட்டோர் கலந்து கொண்டனர்.
வணிகம் மற்றும் தொழில்துறை அமைச்சகம்
சிறப்பு பொருளாதார மண்டலத்தில் இன்றியமையாத மருந்து பொருட்கள், மருத்துவ உபகரணங்கள் உற்பத்தி செய்யும் 280 க்கும் மேற்பட்ட தொழிற்சாலைகள் தொடர்ந்து செயல்படுகின்றன
சிறப்பு பொருளாதார மண்டலங்கள் கடந்த ஆண்டுகளில் இந்திய ஏற்றுமதி பிரிவில் குறிப்பிடத்தக்க பங்களிப்பை செய்துள்ளன. இந்தியாவின் மொத்த ஏற்றுமதியில் தோராயமாக 18% பங்களிப்பை அவை வழங்கி உள்ளன. நடப்பு நிதியாண்டான 2019-20ல் சிறப்பு பொருளாதார மண்டலங்களில் இருந்து மேற்கொள்ளப்பட்ட ஏற்றுமதி ஏற்கனவே 110 பில்லியன் அமெரிக்க டாலரைத் தாண்டிவிட்டது. கோவிட்-19 தொற்றை தடுக்கும் முயற்சியில் நாடு முழுவதிலும் மேற்கொள்ளப்பட்டுள்ள பொது முடக்கம் உள்ள இன்றைய சூழலில் மருந்துகள், மருந்துபொருட்கள் அல்லது மருத்துவ உபகரணங்கள் போன்ற அத்தியாவசிய பொருட்களை தயாரிப்பதில் சிறப்பு பொருளாதார மண்டலங்களில் உள்ள தொழிற்சாலைகள் தொடர்ந்து செயல்பட்டு வருகின்றன. அத்தியாவசிய பொருட்களின் விநியோகத்தில் தடையேதும் ஏற்படக் கூடாது என்பதற்காக இவை செயல்படுகின்றன.
மருந்துபொருட்கள் மற்றும் மருத்துவமனை உபகரணங்கள் போன்ற இன்றியமையாத பொருட்களை தயாரிப்பதில் ஈடுபட்டுள்ள 280க்கும் அதிகமான தொழிற்சாலைகள் தொடர்ந்து செயல்பட்டு வருகின்றன. 1900க்கும் அதிகமான தகவல் தொழில் நுட்பம் / தகவல் தொழில் நுட்ப சேவை நிறுவனங்கள் தங்கள் ஊழியர்களை வீட்டில் இருந்தே பணியாற்றுவதற்கான வசதிகளை ஏற்படுத்தித் தந்துள்ளன.
(Visitor Counter : 212
புவி அறிவியல் அமைச்சகம்
தேசிய பருவமழை திட்டம் பற்றி மாநிலங்களவையில் டாக்டர் ஹர்ஷ் வர்தன் விளக்கம்
மத்திய அறிவியல் தொழில்நுட்ப துறை மற்றும் புவி அறிவியல் துறை அமைச்சர் டாக்டர் ஹர்ஷ் வர்தன் மாநிலங்களவையில் தெரிவித்த தகவல் :
பருவமழைத் திட்டத்தின் கீழ், புவி அறிவியல் அமைச்சகம் நவீன வானிலை முன்னறிவிப்பு கருவிகளை உருவாக்கியுள்ளது. இவை தற்போது செயல்பாட்டில் உள்ளன. குறுகிய கால, நீண்ட கால மற்றும் பருவ காலக் கருவிகள் உருவாக்கப்பட்டுள்ளன. தேசிய பருவமழை திட்டத்தின் கீழ் உருவாக்கப்பட்ட இந்தக் கருவிகள், கடந்த 3 ஆண்டுகளில் வானிலை முன்னறிவிப்புகளை தெரிவிப்பதில் திறம்பட செயல்பட்டுள்ளன.
இந்தியாவில் வானிலை முன்னறிவிப்புகளை மேம்படுத்துவதுதான் தேசிய பருவநிலைத் திட்டத்தின் நோக்கம்.தேசிய பருவநிலை திட்ட மாதிரியைப் பயன்படுத்தி, பல்வேறு காலத்துக்கு ஏற்ற வானிலை முன்னறிவிப்புக் கருவிகளை உருவாக்க இலக்கு நிர்ணயிக்கப்பட்டுள்ளது.தீவிர மற்றும் பருவநிலை பயன்பாடு குறித்த முன்னறிவிப்பு முறையை உருவாக்க, இந்தியா மற்றும் வெளிநாட்டு அமைப்புகளுடன் ஒருங்கிணைந்து செயல்படுவதற்கான முயற்சிகள் மேற்கொள்ளப்பட்டுள்ளன.தேசிய பருவநிலை திட்டத்தின் மூலம் கடந்த 3 ஆண்டுகளில், பருவகால முன்னறிவிப்புக்கு மேம்பட்ட முன்னறிவிப்பு முறை ஏற்படுத்தப்பட்டது.12 கி.மீ தொலைவிலான குறுகிய மற்றும் நடுத்தர முன்னறிவிப்புக்கு, உலகளாவிலய கூட்டு முன்னறிவிப்பு முறை ஏற்படுத்தப்பட்டது. இதில் குறிப்பிடத்தக்க முன்னேற்றங்கள் கண்டறிப்பட்டன.புயல் பாதை கண்காணிப்பு மற்றும் முன்னெச்சரிக்கை முறை கடந்த 3 ஆண்டுகளில் தொடர்ச்சியாக முன்னேற்றம் அடைந்துள்ளது.கடந்த 30 ஆண்டுகளில், தென் மேற்குப் பருவமழை பொழிவில் ஏற்பட்டுள்ள மாற்றங்களை, இந்திய வானிலைத் துறை ஆய்வு செய்தது. இந்த அறிக்கையின் முழு விவரம் இந்திய வானிலைத்துறையின் இணையளத்தில் உள்ளது.உத்தரப் பிரதேசம், பிகார், மேற்கு வங்கம், மேகாலயா, நாகலாந்து ஆகிய மாநிலங்களில் தென் மேற்கு பருவமழை கடந்த 30 ஆண்டுகளில் குறைந்துள்ளது தெரியவந்துள்ளது. மேலும், அருணாச்சலப் பிரதேசம் மற்றும் இமாச்சலப் பிரதேசத்திலும், மழைப் பொழிவு குறிப்பிடத்தக்க அளவு குறைந்துள்ளது.
அறிவியல் மற்றும் தொழில்நுட்பத்துறை
3500 மீட்டர் உயரத்தில் லே-இல் அமைக்கப்பட்டுள்ள வானிலை மையத்தை டாக்டர். ஹர்ஷ்வர்தன் திறந்து வைத்தார்
புதுதில்லியில் உள்ள மத்திய புவி அறிவியல் அமைச்சகத்தில் இன்று நடைபெற்ற நிகழ்ச்சியில், லே-இல் அமைக்கப்பட்டுள்ள வானிலை மையத்தை மத்திய புவி அறிவியல், அறிவியல் மற்றும் தொழில்நுட்பம், மற்றும் சுகாதாரம் மற்றும் குடும்ப நல அமைச்சர் டாக்டர். ஹர்ஷ்வர்தன் காணொலி மூலம் திறந்து வைத்தார்.
லடாக்கின் துணைநிலை ஆளுநர் திரு. ராதாகிருஷ்ண மாத்தூர் இந்நிகழ்ச்சியின் கௌரவ விருந்தினராகக் கலந்து கொண்டார். இல்லடா நாடாளுமன்ற உறுப்பினர் திரு ஜம்யங் செரிங் நம்கியாலும் இதில் பங்கேற்றார்.
மத்திய புவி அறிவியல் அமைச்சகத்தின் செயலாளர் டாக்டர். எம். ராஜீவன், மத்திய புவி அறிவியல் அமைச்சகத்தின் இணைச் செயலாளர் டாக்டர். விபின் சந்திரா உள்ளிட்ட உயர் அதிகாரிகளும் இந்த நிகழ்ச்சியில் கலந்து கொண்டனர்.
கடல் மட்டத்திலிருந்து 3500 மீட்டர் உயரத்தில் லே-இல் அமைக்கப்பட்டுள்ள இந்த வானிலை மையம், இந்தியாவிலேயே மிகவும் உயரமான வானிலை மையம் ஆகும்.
இதைத் திறந்து வைத்துப் பேசிய டாக்டர். ஹர்ஷ் வர்தன், சர்வதேசத் தரம் வாய்ந்த இந்த மையம், வானிலை தொடர்பான விஷயங்களில் லடாக் நிர்வாகம் மற்றும் மக்களுக்கு மிகவும் உதவிகரமாக இருக்கும் என்று கூறினார்.
இதற்கிடையே, தொழில்நுட்பத் தகவல், முன்னறிவிப்பு மற்றும் மதிப்பீட்டுக் குழு தயாரித்த தற்சார்பு இந்தியாவுக்கான செயல்திட்டம் என்னும் அறிக்கையை டாக்டர். ஹர்ஷ் வர்தன் புதுதில்லியில் இன்று வெளியிட்டார்.
நிகழ்ச்சியில் பேசிய அவர், பிரதமர் திரு. நரேந்திர மோடியின் இலட்சியம், கோவிட் பெருந்தொற்றின் போது நம்முடன் உறுதியுடன் நின்றதாகக் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்புகளைப் பார்க்கவும்:https://pib.gov.in/PressReleasePage.aspx?PRID=1684459
-----
(Visitor Counter : 138
மத்திய அமைச்சரவை
இந்தியா, மொரீஷியஸுக்கிடையேயான விரிவான பொருளாதார ஒத்துழைப்பு மற்றும் கூட்டு ஒப்பந்தத்திற்கு அமைச்சரவை ஒப்புதல்
இந்தியா மற்றும் மொரீஷியஸுக்கிடையேயான விரிவான பொருளாதார ஒத்துழைப்பு மற்றும் கூட்டு ஒப்பந்தத்தில் கையெழுத்திடுவதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
ஆப்பிரிக்காவில் உள்ள ஒரு நாட்டுடன் வர்த்தக ஒப்பந்தத்தில் இந்தியா கையெழுத்திடுவது இதுவே முதல் முறையாகும். வரைமுறைக்கு உட்பட்ட இந்த ஒப்பந்தத்தின் கீழ், சரக்கு வர்த்தகம், உற்பத்தி செய்யப்படும் இடத்தின் சட்டங்கள், சேவைகள் வர்த்தகம், வணிகத்தின் தொழில்நுட்பத் தடைகள், சுகாதாரம் மற்றும் தாவர ஆரோக்கிய நடவடிக்கைகள், நபர்களின் போக்குவரத்து, தொலைத்தொடர்பு, நிதி சேவைகள், சுங்க நடைமுறைகள் மற்றும் இதர துறைகளில் ஒத்துழைப்பு இடம் பெறுகின்றன.
இரு நாடுகளுக்கிடையேயான வணிகத்தை மேம்படுத்துவதற்கான அமைப்புசார்ந்த செயல்முறையை ஊக்குவிக்கவும், மேம்படுத்தவும் விரிவான பொருளாதார ஒத்துழைப்பு மற்றும் கூட்டு ஒப்பந்தம் வழிவகுக்கும். உணவுப் பொருட்கள் மற்றும் பானங்கள் , வேளாண் பொருட்கள் , ஜவுளி மற்றும் ஜவுளி பொருட்கள் , அடிப்படை உலோகங்கள் மற்றும் அவை சார்ந்த பொருட்கள் , மின்சார மற்றும் மின்னணு பொருட்கள் , நெகிழி மற்றும் ரசாயனங்கள் , மரம் மற்றும் அதை சார்ந்த பொருட்கள்  மற்றும் இதர பொருட்கள் என இந்தியாவுக்கான 310 ஏற்றுமதிப் பொருட்கள் இந்த ஒப்பந்தத்தின் கீழ் வரும்.
பதப்படுத்தப்பட்ட மீன், சிறப்பு சர்க்கரை, பிஸ்கட்டுகள், பண்ணை பசுமை பழங்கள், சாறுகள், மினரல் தண்ணீர், பீர், மது வகைகள், சோப்புகள், பைகள், மருத்துவ மற்றும் அறுவை சிகிச்சை உபகரணங்கள் மற்றும் உடைகள் உள்ளிட்ட தனது 615 பொருட்களுக்கு இந்தியாவில் முன்னுரிமை அடிப்படையிலான சந்தை அணுகலை மொரீஷியஸ் பெறும்.
சேவைகள் வர்த்தகத்தைப் பொருத்த வரையில், நிபுணத்துவ சேவைகள், கணினி சார்ந்த சேவைகள், ஆராய்ச்சி மற்றும் மேம்பாடு, இதர வர்த்தக சேவைகள், தொலைத்தொடர்பு, கட்டுமானம், விநியோகம், கல்வி, சுற்றுச்சூழல், நிதி, சுற்றுலா மற்றும் பயணம் தொடர்பான சேவைகள், பொழுதுபோக்கு, யோகா, ஒலி-ஒளி சேவைகள் மற்றும் போக்குவரத்து சேவைகள் ஆகியவற்றை மொரீஷியஸில் வழங்குவதற்கான அணுகலை இந்திய நிறுவனங்கள் பெறும்.
11 விரிவான சேவைப் பிரிவுகளில் இருந்து 95 துணைப்பிரிவுகளில் சேவைகளை இந்தியா வழங்கவிருக்கிறது. நிபுணத்துவ சேவைகள், ஆராய்ச்சி மற்றும் மேம்பாடு, இதர வர்த்தக சேவைகள், தொலைத்தொடர்பு, நிதி, விநியோகம், உயர்கல்வி, சுற்றுச்சூழல், சுகாதாரம், சுற்றுலா மற்றும் பயணம் சார்ந்த சேவைகள், பொழுதுபோக்கு சேவைகள் மற்றும் போக்குவரத்து சேவைகள் உள்ளிட்டவை வழங்கப்படும்.
இரு நாடுகளுக்கும் வசதியான தேதி ஒன்றில் உரிய அதிகாரம் பெற்றவர்களால் இந்த ஒப்பந்தம் கையெழுத்திடப்பட்டு, அதற்கடுத்த மாதத்தில் முதல் தேதியில் இருந்து அமலுக்கு வரும்.
குடியரசுத் துணைத் தலைவர் செயலகம்
பைசாகி, மேஷாதி, வைஷாகாதி, புத்தாண்டு, விஷு, நப பார்ஷா, போஹாக் பிஹு பண்டிகைகளையொட்டி நாட்டு மக்களுக்குக் குடியரசு துணைத்தலைவர் வாழ்த்து தெரிவித்துள்ளார்
பைசாகி, மேஷாதி, வைஷாகாதி, புத்தாண்டு, விஷு, நப பார்ஷா, போஹாக் பிஹு பண்டிகைகளையொட்டி நாட்டு மக்களுக்குக் குடியரசு துணைத்தலைவர் திரு ஜக்தீப் தன்கர் வாழ்த்து தெரிவித்துள்ளார். அவரது வாழ்த்துச் செய்தியின் முழு விவரம்:
“பைசாகி, மேஷாதி, வைஷாகாதி, புத்தாண்டு, விஷு, நப பார்ஷா, போஹாக் பிஹு ஆகிய மகிழ்ச்சியான விழாக்களையொட்டி மக்கள் அனைவருக்கும் எனது அன்பான, மனமார்ந்த வாழ்த்துக்களை நான் தெரிவித்துக்கொள்கிறேன்.
நாட்டின் பல்வேறு பகுதிகளில் பல்வேறு பெயர்களில் கொண்டாடப்படும் இந்த விழாக்கள் நமது பன்முக கலாச்சாரம் மற்றும் பாரம்பரியங்களின் ஒருங்கிணைந்த பகுதியாக உள்ளன. இவை ஒற்றுமை, நல்லிணக்க, சகோதரத்துவ, உணர்வின் அடையாளமாக இருக்கின்றன.
இயற்கையின் செழிப்பையும், அறுவடையின் கொடையையும் நாம் கொண்டாடும் தருணத்தில் இயற்கை அன்னையுடனான நமது உறவை நாம் ஒரு கணம் பிரதிபலிக்கவேண்டும். நம்மை பாதுகாக்கின்ற இயற்கை வளங்களை பாதுகாக்கும் நமது பொறுப்பையும் உணரவேண்டும். நமக்கு உணவையும், ஊட்டச்சத்தையும் வழங்குவதற்கு அயராது பாடுபடும் நமது விவசாயிகளின் அர்ப்பணிப்புக்கு மிகுந்த மதிப்பையும், நன்றியையும் நாம் உரித்தாக்க வேண்டும்.
இந்த நன்னாளில் நமது மகத்தான தேசத்தை அடையாளப்படுத்தும் ஒற்றுமை, பன்முகத்தன்மை, அனைவரையும் உட்படுத்துதல் என்ற மாண்புகளுக்கான நமது உறுதிப்பாட்டை நாம் வலுப்படுத்துவோம். நமது பன்முகத்தன்மையை நாம் கொண்டாடுவோம். நமது மனிதாபிமானத்தைப் பகிர்வோம்.
இந்த விழாக்கள் உங்கள் அனைவருக்கும் மகிழ்ச்சியையும், உற்சாகத்தையும், வளத்தையும் கொண்டு வரட்டும்.”
சிறப்பு சேவைகள் மற்றும் கட்டுரைகள்
சுதந்திரத்தின் 75-வது ஆண்டுப்பெருவிழா நிகழ்வின் போது தமிழ்நாட்டின் அறியப்படாத விடுதலைப்போராட்ட வீரர்களை பிரபலப்படுத்துவதற்கான பிரச்சாரத்தை பிஐபி மேற்கொள்ளவிருக்கிறது
சுதந்திரத்தின் 75-வது ஆண்டில் நாடு பயணிக்கும் நிலையில் மத்திய அரசின் தகவல் தொடர்பு பிரிவான தமிழ்நாடு பத்திரிகை தகவல் அலுவலகம், தமிழ்நாட்டின் அறியப்படாத விடுதலைப்போராட்ட வீரர்களை பிரபலப்படுத்த சமூக ஊடக பிரச்சார இயக்கத்தை மேற்கொள்ளவிருக்கிறது. இந்த முக்கியமான நிகழ்வின் போது பிரபலப்படுத்துவதற்காக மத்திய அரசால் நூற்றுக்கும் அதிகமான விடுதலைப் போராட்ட வீரர்களை அடையாளம் கண்டுள்ளது. அறியப்படாத விடுதலைப்போராட்ட வீரர்கள் பற்றி விழிப்புணர்வை ஏற்படுத்த பத்திரிகை தகவல் அலுவலகத்தின் சமூக ஊடக குழு அதன் ட்விட்டர் மற்றும் இன்ஸ்டாகிராம் தளங்களில் தொடர்ச்சியாக பிரபலப்படுத்தும் தகவல்களை பதிவிட்டு வருகிறது. சமூக ஊடக தளங்களில் ஹாஷ்டேக் உடன் @pibchennai பிஐபி தமிழ்நாடு என்பதை டேக்  செய்து காட்சிப்பதிவு, அனிமேஷன், ஒலிப்பதிவு போன்றவற்றை பன்முக ஊடகங்களில் பதிவு செய்து பங்கேற்க பொதுமக்களுக்கு பிஐபி அழைப்பு விடுக்கிறது. இதற்கான மையப்பொருட்கள் :
-
சுதந்திரத்தின் 75 ஆண்டுகள் அல்லது ஆசாதி கா அம்ரித் மகோத்ஸவ்
-
தமிழ்நாட்டைச் சேர்ந்த அறியப்படாத விடுதலைப் போராட்ட வீரர்கள்
சமூக ஊடக பதிவுகளில் சிறந்தவற்றுக்கு பரிசுகளும், சான்றிதழ்களும் வழங்கப்படும். இந்தப் பதிவுகள் ஒரு விடுதலைப் போராட்ட வீரரின் கதையாக இருக்கலாம். விடுதலைப் போராட்ட வீரரின் நினைவிடம் குறித்த தகவலாகவும் இருக்கலாம். அல்லது விடுதலைப் போராட்டம் தொடர்பான முக்கிய இடங்களாகவும் இருக்கலாம்.
இந்தப் பிரச்சார இயக்கம் சுதந்திர தினத்திற்கு 10 நாள் முன்பாக தொடங்கவிருக்கிறது.
பிரதமர் அலுவலகம்
பத்ம விருதுகள் வழங்கும் நிகழ்ச்சியில் பிரதமர் பங்கேற்பு
குடியரசுத் தலைவர் மாளிகையில் நடைபெற்ற பத்ம விருதுகள் வழங்கும் நிகழ்ச்சியில் பிரதமர் திரு.நரேந்திர மோடி பங்கேற்றார்.
பிரதமர் தமது ட்விட்டர் பதிவில் கூறியிருப்பதாவது:
“குடியரசுத் தலைவர் மாளிகையில் நடைபெற்ற பத்ம விருதுகள் வழங்கும் நிகழ்வில் கலந்து கொண்டேன். பல்வேறு துறைகளில் சாதனைகள் புரிந்து தேசம் முன்னேற்றத்திற்குப் பங்களித்தவர்கள் மத்தியில் இருப்பது உத்வேகம் தரும் விதமாக உள்ளது”.
சிறப்பு சேவைகள் மற்றும் கட்டுரைகள்
பல்வேறு தொழில் துறையினருடன் மத்திய பட்ஜெட்-2022-க்குப் பிந்தைய கலந்தாய்வு கூட்டத்தில் சென்னையில் நாளை பங்கேற்கிறார் மத்திய நிதியமைச்சர் நிர்மலா சீதாராமன்
மத்திய பட்ஜெட் அடுத்து வரும் ஆண்டுகளுக்கான நாட்டின் தொலைநோக்கை நிர்ணயிப்பதால், ஒவ்வொரு ஆண்டும், அதன்மீதான ஆர்வமும், கவனமும் சாமானிய மக்கள், பொருளாதார நிபுணர்கள், தொழிலதிபர்கள் என அனைத்து தரப்பினருக்கும் ஏற்படுவதுண்டு. இந்த ஆண்டின் பட்ஜெட்டும், அதேபோல, நம்பிக்கைகள், விருப்பங்கள், வாய்ப்புகள் மற்றும் தொலைநோக்கை கொண்டுள்ளது. நாடாளுமன்றத்தில் பட்ஜெட்டை தாக்கல் செய்தபோது, நிதியமைச்சர் திருமதி. நிர்மலா சீதாராமன், நவீன, தன்னிறைவான, பசுமை இந்தியாவுக்கான பாதையை அமைத்தார்.
தேசிய செய்தி அலைவரிசையான டிடி நியூஸ், மிகவும் அதிகாரபூர்வ வட்டாரங்களில் இருந்து பெறப்படும், அதிகாரபூர்வ, நுண்ணறிவு வாய்ந்த தகவல்களை தனது பார்வையாளர்களுக்கு மிகவும் எளிமையாக வழங்குவதில் எப்போதும் முன்னிலையில் உள்ளது. இது பட்ஜெட்டின் முக்கிய அம்சங்களையும், பல்வேறு நுணுக்கங்களையும் பார்வையாளர்கள் அறிந்து கொள்ள உதவுகிறது. இந்த நுண்ணிய தகவல்கள் இந்திய பொருளாதாரத்தின் நிலையையும், எடுக்கப்படும் நிலையையும் மக்களுக்கு தெளிவாகத் தெரிவிக்க உதவக்கூடும்.
இந்த பொது சேவை அம்சத்தை கருத்தில் கொண்டு, டிடி நியூஸ் சேனல், பிப்ரவரி 28-ம்தேதி பட்ஜெட்டுக்கு பிந்தைய மாநாட்டுக்கு ஏற்பாடு செய்துள்ளது. இந்த மாநாட்டில், மத்திய நிதியமைச்சர் திருமதி. நிர்மலா சீதாராமன், மத்திய தகவல் மற்றும் ஒலிபரப்பு துறை அமைச்சர் திரு. அனுராக் சிங் தாகூர், மத்திய தகவல், ஒலிபரப்பு, கால்நடை பராமரிப்பு, பால் வளம் மற்றும் மீன் வளத்துறை இணையமைச்சர் டாக்டர் எல். முருகன், பிரபலமான பொருளாதார வல்லுநர்கள், பொருளாதார பத்திரிகையாளர்கள், தொழில் துறையின் பல்வேறு தலைவர்கள் உள்பட முன்னணி தலைவர்கள் கலந்து கொள்கின்றனர்.
மத்திய பட்ஜெட் 2022-ன் முக்கிய அம்சங்கள் குறித்து அர்த்தமுள்ள விவாதங்களை நடத்துவதே இந்த மாநாட்டின் நோக்கமாகும். ‘ மக்கள் பட்ஜெட்- அமிர்த காலத்தில் மேற்கொள்ளுதல்’, ‘ பசுமை பட்ஜெட்-தற்சார்பு இந்தியாவை நோக்கி ஒரு படி’ போன்ற முக்கிய தலைப்புகளில், ஆங்கிலம் மற்றும் தமிழில் விவாதங்கள் நடைபெறும். இந்த மாநாடு டிடி நியூஸ், டிடி பொதிகை சேனல்களில் நேரலையாக ஒளிபரப்பப்படும். திறனைப்பராமரிக்கும் வகையில், டிடி நியூஸ் பட்ஜெட்டுக்கு பிந்தைய மாநாட்டை, தகவல், கல்வி, பொழுதுபோக்கு என்னும் லட்சிய நோக்குடன் சென்னையில் நடத்தவுள்ளது.
சென்னை ஐடிசி கிராண்ட் சோழா ஓட்டலில் நடைபெறும் இந்த மாநாட்டுக்கு பதிவு செய்தல் பகல் 1 மணி முதல் 2 மணி வரை நடைபெறும். பிற்பகல் 2 மணிக்கு தொடக்க அமர்வில், மத்திய தகவல், ஒலிபரப்பு, கால்நடை பராமரிப்பு, பால் வளம் மற்றும் மீன் வளத்துறை இணையமைச்சர் டாக்டர் எல். முருகன், மத்திய தகவல் ஒலிபரப்பு துறை அமைச்சர் திரு அனுராக் சிங் தாகூர் ஆகியோர் உரையாற்றுவார்கள். இதனைத்தொடர்ந்து, மத்திய நிதியமைச்சர் திருமதி. நிர்மலா சீதாராமன் தொடக்க உரையாற்றுவார். பிற்பகல் 3.30 மணி வரை விருந்தினர்களுடன் கலந்துரையாடல் நிகழ்ச்சி நடைபெறும்.
பின்னர் வெவ்வேறு தலைப்புகளில் அமர்வுகள் நடைபெறும். இதில், தொழிலதிபர்கள், பொருளாதார நிபுணர்கள், கல்வியாளர்கள், பத்திரிகையாளர்கள், அரசியல் கட்சிகளின் தலைவர்கள் கலந்து கொண்டு விவாதிக்கின்றனர்.
இந்த நிகழ்வுகள் அனைத்தையும், டிடி இந்தியா, டிடி நியூஸ், டிடி பொதிகை யுடியூப் சேனல் ஆகியவை நேரலையாக ஒளிபரப்பும்.
உள்நாட்டு விமானப் போக்குவரத்து அமைச்சகம்
சென்னை சர்வதேச விமான நிலையத்தில் விமானங்கள் தரையிறங்க உதவும் புதிய கருவி ரூ. 5 கோடி செலவில் செயல்படுத்தப்பட்டது
சென்னை சர்வதேச விமான நிலையத்தின் ஓடுபாதை 07 –ல் விமானங்கள் தரையிறங்க உதவும் கருவிமுறை  இந்திய விமானநிலைய ஆணையத்தால்  ரூ. ஐந்து கோடி செலவில் மாற்றி அமைக்கப்பட்டுள்ளது. விமானிகள் ஓடுபாதையில் விமானத்தை தரையிறக்க தேவையான வழிகாட்டுதலை இந்த புதிய ஐ.எல்.எஸ் கருவிமுறை வழங்கும். புதிதாக பொருதப்பட்டுள்ள ஐ.எல்.எஸ் கருவிமுறை விமானங்கள் சென்னை விமான நிலையத்தில் மழை, கீழ்மட்ட மேகங்கள், பனிப்புகை ஆகிய காரணங்களால் ஓடுபாதை தெளிவாக தெரியாத நேரத்தில் விமானங்கள் எளிதாக தரையிறங்க உதவும்.
புதிய கருவி முறை மிக கூர்மையான திசையறியும் அலைக்கம்பத்தைக் கொண்டுள்ளது. . பழைய ஐ.எல்.எஸ் கருவியில் இருந்த குறைபாடுகள் இந்த புதிய அலைக்கம்பத்தில் சரிசெய்யப்பட்டுள்ளது. இது மிகவும் குறைவான உயரத்தில் விமானம் பறக்கும் போதும் வழி காட்துவதுடன் துல்லியத்தை அதிகரித்துள்ளது. இது விமானம் தரை இறங்கும் போது பாதுகாப்பை அதிகரிக்கிறது.
நார்வே நாட்டைச் சேர்ந்த இந்திரா நவியா ஏ.எஸ், என்ற நிறுவனம் இந்த கருவியை தயாரித்து உள்ளது. புதிய ஐ.எல்.எஸ் கருவியை நிர்மாணித்தல் நெறிப்படுத்தல், சோதித்தல், விமான ஆய்வு மற்றும் செயல்படுத்தல் ஆகியவற்றை விமான நிலைய ஆணையத்தின் தொழில்நுட்ப வல்லுநர்கள் மேற்கொண்டுள்ளனர்.
அரவி
(Visitor Counter : 136
புவி அறிவியல் அமைச்சகம்
உம்.பன் அதி தீவிர புயல் வங்கதேசத்தின் மீது ஆழ்ந்த காற்றழுத்த தாழ்வு நிலையாக மையம் கொண்டுள்ளது 
உம்.பன் அதி தீவிர புயல் கடந்த 6 மணி நேரத்தில் மணிக்கு 7 கி.மீ வேகத்தில் வடக்கு நோக்கி நகர்ந்து ஆழ்ந்த காற்றழுத்த தாழ்வு நிலையாக வழுவிழந்து மே 21, 2020 மாலை 5.30 மணி நிலவரப்படி வங்கதேசத்தின் மீது மையம் கொண்டுள்ளது.
மேலும் விவரங்களுக்கு : https://pib.gov.in/PressReleasePage.aspx?PRID=1625856
(Visitor Counter : 117
உள்துறை அமைச்சகம்
கர்ப்பிணி பெண்களுக்கு ஊட்டச்சத்து மிக்க லட்டு விநியோக திட்டம்: காந்தி நகர் தொகுதியில் மத்திய உள்துறை அமைச்சர் திரு அமித்ஷா தொடங்கி வைத்தார்
கர்ப்பிணி பெண்களுக்கு ஊட்டச்சத்து மிக்க லட்டு விநியோக திட்டத்தை, தனது காந்தி நகர் தொகுதியில் மத்திய உள்துறை அமைச்சர் திரு அமித்ஷா இன்று தொடங்கி வைத்தார்.
இந்நிகழ்ச்சியில் அவர் பேசியதாவது:
இன்று கிருஷ்ண ஜெயந்தி. 5,100 ஆண்டுகளுக்கு முன்பு பகவான் கிருஷ்ணா பிறந்தார். தர்மத்தின் வழியை நாட்டுக்கு காட்ட ஒருவர் தேவைப்பட்ட நேரத்தில் பகவான் கிருஷ்ணா அவதரித்தார்.
டோக்கியோ பாரா ஒலிம்பிக் போட்டியில் பதக்கம் வென்ற இந்தியர்களுக்கு வாழ்த்துகள். பகவான் கிருஷ்ணா வடிவிலான குழந்தை, ஆரோக்கியமான குழந்தையாக கருதப்படுகிறது.
இன்று முதல் காந்தி நகரில் 7,000 கர்ப்பிணி பெண்களுக்கு, தொண்டு நிறுவனங்கள் மூலமாக மாதந்தோறும் தலா 15 ஊட்டச்சத்து லட்டுகள் இலவசமாக வழங்கப்படும். இதில் அரசு செலவு இல்லை. இதற்கான செலவை தொண்டு நிறுவனங்கள் ஏற்கும்.
ஊட்டச்சத்து குறைபாடு தொடர்பான விழிப்புணர்வை பரப்ப ராஜஸ்தானில் கடந்த 2018ம் ஆண்டு, மார்ச் 8ம் தேதி ஊட்டச்சத்து திட்டத்தை பிரதமர் தொடங்கி வைத்தார். ஊட்டச்சத்து குறைபாடுக்கு எதிராக, பிரதமரால் தொடங்கி வைக்கப்பட்ட இந்த பணி, இன்று மிகப் பெரிய இயக்கமாக மாறியுள்ளது. தாய்மார்கள் மற்றும் குழந்தைகளுக்காக, பிரதமர் தொடங்கிய ஊட்டச்சத்து பிரச்சாரம் நிற்காது.
ஊட்டச்சத்து குறைபாடுடன், எந்த ஒரு தாயும், குழந்தையும் இருக்க கூடாது என்பதை உறுதி செய்வது எனது பொறுப்பு. கர்ப்பிணி பெண்களுக்கு ஊட்டச்சத்து உணவு தேவை. அவர்களுக்கு வழங்கப்படும் லட்டுவில் புரதச் சத்து, நெய், வைட்டமின்கள் உள்ளன. அதை மாதம் முழுவதும் சாப்பிட முடியும்.
அனைத்து திட்டங்களையும் அமல்படுத்துவது அவசியமானது. இதன் பயன்கள் மற்றும் பயனாளிகள் ஊட்டசத்து இல்லாமல் பலவீனமாக இருந்தால், திட்டங்களால் பயன் இல்லை.
இவ்வாறு மத்திய உள்துறை அமைச்சர் திரு அமித்ஷா பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750525
-----
(Visitor Counter : 299
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள கொவிட் தடுப்பூசிகளின் மொத்த எண்ணிக்கை 76.57 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 77.24 கோடியைக் கடந்துள்ளது. கடந்த 24 மணி நேரத்தில் 63,97,972 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்டத் தகவலின்படி, மொத்தம் 77,78,319 முகாம்களில் 77,24,25,744 தடுப்பூசிகள் போடப்பட்டுள்ளன.
கடந்த 24 மணி நேரத்தில் 37,950 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,25,98,424 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.65 சதவீதமாக உள்ளது.
தொடர்ந்து 82 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 34,403 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,39,056 ஆக உள்ளது. இது, நாட்டின் மொத்த பாதிப்பில் 1.02 சதவீதம் ஆகும்.
கடந்த 24 மணி நேரத்தில் 15,27,420 பரிசோதனைகளும், இந்தியாவில் இதுவரை மொத்தம் 54,92,29,149 பரிசோதனைகளும் மேற்கொள்ளப்பட்டுள்ளன.
வாராந்திரத் தொற்று உறுதி விழுக்காடு தொடர்ந்து 84 நாட்களாக 3 சதவீதத்திற்கும் குறைவாக, 1.97 சதவீதமாகவும், தினசரித் தொற்று உறுதி விகிதம் 2.25 சதவீதமாகவும் இன்று பதிவாகியுள்ளது. இந்த எண்ணிக்கை தொடர்ந்து 18 நாட்களாக 3 சதவீதத்திற்குக் குறைவாகவும், 101 நாட்களாக 5 சதவீதத்திற்குக் குறைவாகவும் காணப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1755637
சுகாதாரம் மற்றும் குடும்ப நலத்துறை அமைச்சகம்
சர்வதேச சமுதாயத்தில் இருந்து பெற்ற கொவிட்-19 உபகரணங்களை மாநிலங்கள்/யூனியன் பிரதேசங்களுக்கு இந்திய அரசு தொடர்ந்து திறம்பட ஒதுக்கி வருகிறது
உலகளாவிய பெருந்தொற்றுக்கு எதிரான போரில், கொவிட்-19-ஐ கட்டுப்படுத்துவதற்கான இந்தியாவின் முயற்சிகளுக்கு சர்வதேச சமுதாயம் உதவிக்கரம் நீட்டி வருகிறது.
பல்வேறு நாடுகள்/அமைப்புகளிடம் இருந்து 2021 ஏப்ரல் 27 முதல் மருத்துவப் பொருள்கள் மற்றும் உபகரணங்களை இந்திய அரசு பெற்று வருகிறது.
2933 ஆக்சிஜன் செறிவூட்டிகள், 2429 ஆக்சிஜன் உருளைகள், 13 ஆக்சிஜன் உற்பத்தி நிலையங்கள், 2403 சுவாசக் கருவிகள்/பி பாப்/சி பாப், 2.8 இலட்சத்திற்கும் அதிகமான ரெம்டெசிவிர் குப்பிகள் இது வரை விநியோகிக்கப்பட்டுள்ளன.
2021 மே 6 அன்று பெறப்பட்ட முக்கியமான பொருள்களின் விவரம் வருமாறு:
1. நியூசிலாந்துஆக்சிஜன் செறிவூட்டிகள் 
2. இங்கிலாந்துஉருளைகள் 
3. ஜெர்மனிஒரு நடமாடும் ஆக்சிஜன் உற்பத்தி நிலையம்
4. நெதர்லாந்துசுவாசக் கருவிகள் 450,ஆக்சிஜன் செறிவூட்டிகள் 100
2021 மே 5 வரை பெறப்பட்ட அனைத்துப் பொருள்களும் மாநிலங்கள்/நிறுவனங்களுக்கு முறையாக ஒதுக்கப்பட்டுள்ளன. இந்த நடவடிக்கை தொடர்ந்து நடைபெற்று வருகிறது.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1716871